566.02 REGOLAMENTI DWAR IL-BORD TAL-PROGRAMM DWAR IL-VALIDAZZJONI TAL-KWALITÀ L-AVVIŻ LEGALI 29 tal-2017. L-AVVIŻ LEGALI 29 tal-2017. 1. Titolu u għan. (1) It-titolu ta’ dawn ir-regolamentihu u r-Regolamenti dwar il-Bord tal-Programm dwar il-Validazzjoni tal-Kwalità. (2) Dawn ir-regolamenti jistabbilixxu l-Bord tal-Programm dwar il-Validazzjoni tal-Kwalità. 2. Għall-finijiet ta’ dawn ir-regolamenti, kemm-il darba r-rabta tal-kliem ma tkunx teħtieġ xort’oħra: " Att " tfisser l-Att dwar l-Istitut għal Studji Turistiċi; Kap. 566. Kap. 566. "Bord tal-Gvernaturi " tfisser il-Bordimwaqqaf bl-artikolu 9 tal-Att; " il-Bord tal-Programm dwar il-Validazzjoni tal-Kwalità " tfisser il-Bordfdat sabiex jissorvelja fuq l-operazzjonijiet effettivi tal-programmi akkademiċi tal-Istitut permezz tal-validazzjonijiet kif stabbiliti fl-artikolu 3 tal-Att; "l-Istitut " tfisser l-Istitut għal Studji Turistiċi; " il-Kumitat Intern dwar il-Verifika tal-Kwalità " tfisser il-Kumitat li jissalvagwardja l-eżekuzzjoni organizzattiva skont il-Qafas Nazzjonali tal-Assigurazzjoni tal-Kwalità għal Istituzzjoni Edukattiva Ogħla; " Ministru " tfisser il-Ministru responsabbli għat-Turiżmu; " Uffiċjal Eżekuttiv Ewlieni " tfisser l-Uffiċjal Eżekuttiv Ewlieni tal-Istitut għal Studji Turistiċi maħtur skont l-artikolu 17 tal-Att. 3. (1) Għandu jkun hemm Bord tal-Programm dwar il-Validazzjoni tal-Kwalità li jkun jikkonsisti minn dawn il-membri: (a) id-Direttur tas-Servizzi Korporattivi, exofficio, bħala ċ-Chair person id-Direttur tas-Servizzi Korporattivi, ex officio tal-Bord; (b) erba’ membri maħtura mill-Bord tal-Gvernaturi minn fost l-istaffakkademiku; (ċ) membru wieħed li jirrapprezenta l-istudenti u li jiġi maħtur mill-kunsill rikonoxxut tal-istudenti. (2) Il-membri fi ħdan il-Bord tal-Programm dwar il-Validazzjoni tal-Kwalità jiġu mahtura għal żmien ta’ mhux iktar minn sentejn u jkunu jistgħu jerġgħu jiġu maħtura wara li jiskadi z-zmien tal-kariga tagħhom. 4. Funzjonijiet tal-Bord. (1) Il-Bord tal-Programm dwar il-Validazzjoni tal-Kwalità jkollu l-funzjonijiet hekk kif imniżżla f’dan ir-regolament u b’mod partikolari għandu jiżgura li r-rikonoxximenti u l-programmi huma proporzjonati mal-parametri stabbiliti mill-Istitut. (2) Il-Bord għandu jkollu dawn il-funzjonijiet li ġejjin: (a) li jħares l-operat u jivvalida l-programmi akkademici tal-Istitut: Iżda l-ebda programm m’għandu jkun validat sakemm il-Bord tal-Programm dwar il-Validazzjoni tal-Kwalità ma jkunx sodisfatt li l-programmi huma adegwati fi ħdan l-istrateġija tal-Istitut, il-valuri korporattivi u l-portafolla kkademiku tagħhom. Barra minn hekk, l-għanijiet tal-Istitut, il-governanza, il-finanzi, ir-riżorsi, il-kapaċità akkademika, il-qagħda ġenerali, il-post, il-massa kritika, is-sistemi tal-verifika tal-kwalità (inkluż rapporti ta’ verifika mwettqa minn aġenziji esterni), u kull riskju għandhom jiġu kkunsidrati. Bħala parti mill-proċess, il-Bord tal-Programm dwar il-Validazzjoni tal-Kwalità jista’ jilqa’ kummenti dwar il-proposti mill-membri tal-Bord tal-Istudji responsabbli ghal dik id-dixxiplina partikolari jew suġġetti relatati ma’ dak li qed jiġi propost li jiġi validat; (b) li japprova r-rakkomandazzjonijiet li joħorġu mill-validazzjoni tal-programm jew mill-approvazzjoni u l-validazzjoni mill-ġdid jew dik ir-reviżjoni perjodika fejn ikun propost perjodu ulterjuri; (ċ) li japprova emendi ewlenin għal programmi u l-elementi komponenti tagħhom; (d) li jħaresu jirrevedi l-operat tal-kurrikulu tal-Istitut; (e) li jifformola, jimplimenta, jirrevedi u jiżviluppa l-politika tal-Istitut dwar il-validazzjoni u s-sħubija instituzzjonali u biex jagħmel rakkomandazzjonijiet lill-Bord tal-Istudji; (f) li jkun responsabbli għall-operat tal-qafas għall-validazzjoni tal-Istitut u jagħmel rakkomandazzjonijiet lill-Bord tal-Istudji; (g) li jkun responsabbli għall-operat tal-qafas tal-Istitut għall-validazzjoniżapprovazzjoni tal-programm u l-validazzjoni mill-ġdid żreviżjoni perjodika u li japprova r-rakkomandazzjonijiet għan-nom tal-Bord tal-Istudji fejn perjodi ulterjuri jiġu proposti jew jagħmel rakomandazzjonijiet oħra lill-Bord tal-Istudji meta tkun proposta t-terminazzjoni jew is-sospensjoni; (h) li jistabbilixxi sotto-kumitati bil-għan ta’ validazzjoni inkluż il-kompożizzjoni, s-sħubija u l-funzjonijiet; (i) li jikkontribwixxi fil-proċess strateġiku ta’ reviżjoni tal-validazzjoni tal-Istitut u sabiex jagħmel rakomandazzjonijiet lill-Bord tal-Istudji u lill-Uffiċjal Ezekuttiv Ewlieni skont kif ikun il-każ; (j) li japprova emendi għal programmi u l-elementi komponenti tagħhom; (k) li jevalwa, jirrakkomanda u, jew jivvalida emendi proposti tal-programmi u, jew suġġetti oħra ta’ studju; (l) li jikkunsidra nominazzjonijiet ta’ eżaminaturi esterni sabiex jagħmel ir-rakkomandazzjonijiet tiegħu lill-Bord tal-Istudji fi ħdan l-Istitut; (m) li jikkunsidra u japprova politika konsistenti għal kwalunkwe rakkomdandazzjonijiet tal-ATP (Akkreditazzjoni ta’ Tagħlim Preċedenti) sabiex jiġu mdaħħla fil-programm, u sabiex jissalvagwardjaw l-operazzjoni tal-istess politika; (n) li jiġbor dettalji dwar l-istaff inkluż il-curriculum vitae tagħhom u dan għal dawk kollha li jikkontribwixxu fit-twettiq u l-evalwazzjoni tal-programmi; (o) li jirċievi u jeżamina l-minuti meħuda mill-Bord tal-Istudji; (p) li jikkolabora ma’ korpi istituzzjonali oħra hekk kif ikun xieraq. 5. Laqgħat tal-Bord. (1) Il-Bord tal-Programm dwar il-Validazzjoni tal-Kwalità għandu jiltaqata l-anqas darba kull sitt ġimgħat: Iżda l-Uffiċjal Eżekuttiv Ewlieni jista’ jsejjaħ għal laqgħa adhoc tal-Bord tal-Programm dwar il-Validazzjoni tal-Kwalità f’każ ta’ sitwazzjonijiet urġenti relatati mal-validità tal-programmi. (2) L-ebda deċiżjoni ma tista’ tittieħed mill-Bord tal-Programm dwar il-Validazzjoni tal-Kwalità sakemm ma jintlaħaqx il-quorum ta’ tliet membri. Fin-nuqqas ta’ taliquoru m il-laqgħa għandha tiġi aġġornata u s-Segretarju fi ħdan il-Bord tal-Programm dwar il-Validazzjoni tal-Kwalità għandu jirrapporta dan kollu lill-Bord tal-Gvernaturi: Iżda laqgħa oħra għandha tissejjaħ permezz ta’ avviż minn qabel ta’ ġimgħa tejn lill-membri kollha tal-Bord tal-Programm dwar il-Validazzjoni tal-Kwalità: Iżda wkoll jekk fil-laqgħa aġġornata il-quorum jerġa’ ma jintlaħaqx il-Bord tal-Programm dwar il-Validazzjoni tal-Kwalità għandu kull jedd li jipproċedi skont l-aġenda. 6. Rappurtar. Iċ-Chair person tal-Bord tal-Programm dwar il-Validazzjoni tal-Kwalità għandu jissottometti rapport annwali tal-attivitajiet ta’ validazzjoni tal-Bord tal-Programm dwar il-Validazzjoni tal-Kwalità liema rapport għandu jiġi sottomess lill-Bord tal-Gvernaturi kif ukoll lill-Kumitat Intern dwar il-Verifika tal-Kwalità fl-aħħar ta’ kull sena akkademika.